Banca Angliei recunoaste că guvernul a fost aproape de insolvență, la începutul pandemiei.
Guvernatorul Băncii Angliei a declarat că guvernul Marii Britanii a fost aproape de insolvență, la începutul pandemiei. Banca centrală a pompat aproximativ 200 de miliarde de lire sterline, prin cumpărare de titluri de stat. Guvernul britanic a anunțat că intenționează să strângă 225 de miliarde de lire sterline din vânzarea de bonduri pe piețele internaționale, pentru a putea acoperi cheltuielile făcute în timpul perioadei de restricții.
Guvernatorul Andrew Bailey a recunoscut că prăbușirea piețelor financiare, de la începutul pandemiei, a lăsat guvernul fără bani, fiind aproape de insolvență, informează Sky News.Deși s-ar fi putut apela la împrumuturi pe termen scurt, Banca Angliei a preferat să pompeze 200 de miliarde de lire sterline (electronic) în piață, pentru a evita creșterea dobânzilor.De altfel, în aprilie, guvernul britanic a anunțat că intenționează să strângă 225 de miliarde de lire sterline din vânzarea de bonduri pe piețele internaționale, pentru a putea acoperi cheltuielile făcute în timpul perioadei de restricții.Fost șef al Consiliului fiscal, Andrew Bailey a fost numit la conducerea Bank of England pe 16 martie, chiar în deputul pandemiei și a avertizat imediat în legătură cu ieșirile masive de bani de pe piețele financiare. Marea Britanie a mai experimentat o situație similară în timpul crizei din 2008, când nu a reușit să-și finanțeze cheltuielile prin emisiuni de titluri de stat.Bailey a avertizat anterior despre "dislocări destul de mari" pe piețele financiare în primele sale zile în funcția de guvernator al Băncii, după înlocuirea lui Mark Carney la 16 martie.